CELEX: 21995D0831(02)
Language: da
Date: 1995-05-19 00:00:00
Title: Afgørelse truffet af Det Blandede EØS-Udvalg nr. 36/95 af 19. maj 1995 om ændring af protokol 31 til EØS- aftalen, om samarbejde på særlige områder ud over de fire friheder

Avis juridique important

|

21995D0831(02)

Afgørelse truffet af Det Blandede EØS-Udvalg nr. 36/95 af 19. maj 1995 om ændring af protokol 31 til EØS- aftalen, om samarbejde på særlige områder ud over de fire friheder  

EF-Tidende nr. L 205 af 31/08/1995 s. 0045 - 0045

AFGØRELSE TRUFFET AF DET BLANDEDE EØS-UDVALG Nr. 36/95 af 19. maj 1995 om ændring af protokol 31 til EØS-aftalen, om samarbejde på særlige områder ud over de fire friheder DET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, ogud fra følgende betragtninger:Protokol 31 til aftalen blev ændret ved afgørelse nr. 11/94 truffet af Det Blandede EØS-Udvalg (1);det synes hensigtsmæssigt at udvide de kontraherende parters samarbejde til også at omfatte kulturområdet;protokol 31 til aftalen bør derfor ændres, således at det udvidede samarbejde kan fungere fra denne afgørelses ikrafttræden -TRUFFET FØLGENDE AFGØRELSE:Artikel 1 I protokol 31 til aftalen tilføjes følgende artikel:»Artikel 13Kultur1. De kontraherende parter styrker kultursamarbejdet som led i Fællesskabets aktiviteter og programmer på dette område. EFTA-staterne deltager i Fællesskabets forskellige aktiviteter på kulturområdet som informationsudveksling, ekspertmøder, seminarer, konferencer og diverse kulturelle arrangementer.2. EFTA-staterne bidrager finansielt til de i stk. 1 nævnte aktiviteter i overensstemmelse med aftalens artikel 82, stk. 1, litra a).3. EFTA-staterne deltager uindskrænket i EF-udvalg og andre organer, som bistår Kommissionen ved forvaltningen, udviklingen og gennemførelsen af de i stk. 1 nævnte aktiviteter.«Artikel 2 Denne afgørelse træder i kraft den 1. juni 1995, forudsat at Det Blandede EØS-Udvalg har modtaget alle de meddelelser, der kræves i henhold til aftalens artikel 103, stk. 1.Artikel 3 Denne afgørelse offentliggøres i EØS-afsnittet og i EØS-tillægget til De Europæiske Fællesskabers Tidende.Udfærdiget i Bruxelles, den 19. maj 1995.På Det Blandede EØS-Udvalgs vegnePablo BENAVIDESFormand(1) EFT nr. L 253 af 29. 9. 1994, s. 34.